CELEX: 32010D0301
Language: fi
Date: 2010-05-25 00:00:00
Title: 2010/301/: Komission päätös, annettu 25 päivänä toukokuuta 2010 , päätöksen 2004/407/EY muuttamisesta valokuvateknisen gelatiinin tuonnin sallimiseksi Tšekkiin (tiedoksiannettu numerolla K(2010) 3244)

27.5.2010   
            
            
               FI
            
            
               Euroopan unionin virallinen lehti
            
            
               L 128/9
            
         KOMISSION PÄÄTÖS,
   annettu 25 päivänä toukokuuta 2010,
   päätöksen 2004/407/EY muuttamisesta valokuvateknisen gelatiinin tuonnin sallimiseksi Tšekkiin
   (tiedoksiannettu numerolla K(2010) 3244)
   (Ainoastaan hollannin-, englannin-, ranskan-, saksan- ja tšekinkieliset tekstit ovat todistusvoimaiset)
   (2010/301/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (1) ja erityisesti sen 4 artiklan 4 kohdan ja 32 artiklan 1 kohdan ensimmäisen ja toisen alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 1774/2002 kielletään eläimistä saatavien sivutuotteiden ja jalostettujen tuotteiden tuonti yhteisöön ja kauttakuljetus yhteisön kautta, ellei siihen ole annettu asetuksen mukaista lupaa.
            
         
               (2)
            
            
               Euroopan parlamentin ja neuvoston asetuksen (EY) N:o 1774/2002 mukaisista väliaikaisista terveys- ja sertifiointisäännöistä, jotka koskevat valokuvateknisen gelatiinin tuontia tietyistä kolmansista maista, 26 päivänä huhtikuuta 2004 tehdyssä komission päätöksessä 2004/407/EY (2) säädetään, että Belgian, Luxemburgin, Alankomaiden ja Yhdistyneen kuningaskunnan on sallittava tietyn ainoastaan valokuvateollisuuden tarpeisiin tarkoitetun gelatiinin, jäljempänä ’valokuvagelatiini’, tuonti mainitun päätöksen mukaisesti.
            
         
               (3)
            
            
               Päätöksessä 2004/407/EY säädetään, että valokuvagelatiinin tuonti sallitaan ainoastaan kyseisen päätöksen liitteessä luetelluista kolmansista maista eli Japanista ja Yhdysvalloista.
            
         
               (4)
            
            
               Päätöksessä 2004/407/EY, sellaisena kuin se on muutettuna komission päätöksellä 2009/960/EY (3), sallitaan tietystä Yhdysvalloissa sijaitsevasta laitoksesta peräisin olevan valokuvagelatiinin tuonti Tšekkiin. Tšekki on nyt esittänyt uuden pyynnön toisesta Yhdysvalloissa sijaitsevasta laitoksesta peräisin olevan valokuvagelatiinin tuonnin sallimiseksi. Tšekki on vahvistanut, että päätöksen 2004/407/EY mukaisia tiukkoja kanavointiehtoja sovelletaan mahdollisten terveysriskien välttämiseksi.
            
         
               (5)
            
            
               Kunnes muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (4) mukaiset eläimistä saatavien sivutuotteiden tuontia koskevat tekniset vaatimukset saadaan tarkistettua, Tšekin olisi voitava sallia valokuvagelatiinin tuonti toisesta Yhdysvalloissa sijaitsevasta laitoksesta edellyttäen, että päätöksessä 2004/407/EY asetettuja edellytyksiä noudatetaan.
            
         
               (6)
            
            
               Sen vuoksi päätöstä 2004/407/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/407/EY liite I tämän päätöksen liitteellä.
   2 artikla
   Tätä päätöstä sovelletaan 1 päivästä toukokuuta 2010.
   3 artikla
   Tämä päätös on osoitettu Belgian kuningaskunnalle, Tšekin tasavallalle, Luxemburgin suurherttuakunnalle, Alankomaiden kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 25 päivänä toukokuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 273, 10.10.2002, s. 1.
   
      (2)  EUVL L 151, 30.4.2004, s. 11.
   
      (3)  EUVL L 330, 16.12.2009, s. 82.
   
      (4)  EUVL L 300, 14.11.2009, s. 1.
   
      LIITE
      Korvataan liite I seuraavasti:
      
         
            ”LIITE I
            ALKUPERÄMAANA PIDETTÄVÄT KOLMANNET MAAT JA ALKUPERÄLAITOKSET, MÄÄRÄJÄSENVALTIOT, UNIONIIN SAAPUMISPAIKAN RAJATARKASTUSASEMAT JA HYVÄKSYTYT VALOKUVATEKNISET LAITOKSET
            
                        Alkuperämaa (kolmas valtio)
                     
                     
                        Alkuperälaitos
                     
                     
                        Määräjäsenvaltio
                     
                     
                        Unioniin saapumispaikan rajatarkastusasema
                     
                     
                        Hyväksytyt valokuvatekniset laitokset
                     
                  
                        Japani
                     
                     
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024 Japan
                                 
                              
                                    Jellie Co. Ltd
                                 
                              
                                    7-1, Wakabayashi 2-Chome,
                                 
                              
                                    Wakabayashi-ku,
                                 
                              
                                    Sendai-city, Miyagi,
                                 
                              
                                    982 Japan
                                 
                              
                                    NIPPI Inc. Gelatin Division
                                 
                              
                                    1 Yumizawa-Cho
                                 
                              
                                    Fujinomiya City Shizuoka
                                 
                              
                                    418 – 0073 Japan
                                 
                              
                     
                        Alankomaat
                     
                     
                        Rotterdam
                     
                     
                        
                                    FUJIFILM Europe B.V.,
                                 
                              
                                    Oudenstaart 1
                                 
                              
                                    5047 TK Tilburg,
                                 
                              
                                    Netherlands
                                 
                              
                  
                        
                                    Nitta Gelatin Inc.
                                 
                              
                                    2-22 Futamata
                                 
                              
                                    Yao-City, Osaka
                                 
                              
                                    581 – 0024, Japan
                                 
                              
                     
                        Yhdistynyt kuningaskunta
                     
                     
                        Liverpool Felixstowe
                     
                     
                        
                                    Kodak Ltd Headstone Drive, Harrow, MIDDX
                                 
                              
                                    HA4 4TY,
                                 
                              
                                    United Kingdom
                                 
                              
                  
                        Tšekki
                     
                     
                        Hampuri
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Czech Republic
                                 
                              
                  
                        Amerikan yhdysvallat
                     
                     
                        
                                    Eastman Gelatine
                                 
                              
                                    Corporation, 227 Washington Street,
                                 
                              
                                    Peabody, MA, 01960 USA
                                 
                              
                                    Gelita North America,
                                 
                              
                                    2445 Port Neal Industrial Road
                                 
                              
                                    Sergeant Bluff, Iowa, 51054 USA
                                 
                              
                     
                        Luxemburg
                     
                     
                        Antwerpen
                        Zaventem
                        Luxemburg
                     
                     
                        
                                    DuPont Teijin
                                 
                              
                                    Luxembourg SA
                                 
                              
                                    PO Box 1681
                                 
                              
                                    1016 Luxembourg
                                 
                              
                  
                        Yhdistynyt kuningaskunta
                     
                     
                        Liverpool
                        Felixstowe
                     
                     
                        
                                    Kodak Ltd
                                 
                              
                                    Headstone Drive, Harrow, MIDDX HA4 4TY,
                                 
                              
                                    United Kingdom
                                 
                              
                  
                        Tšekki
                     
                     
                        Hampuri
                     
                     
                        
                                    FOMA BOHEMIA spol. s r.o.
                                 
                              
                                    Jana Krušinky 1604
                                 
                              
                                    501 04 Hradec Králove,
                                 
                              
                                    Czech Republic”